Қазақстан Республикасы Денсаулық сақтау министрлігінің «Қазақ дерматология және инфекциялық аурулар ғылыми орталығы» шаруашылық жүргізу құқығындағы республикалық мемлекеттік кәсіпорны келесі бос лауазымға өтінімдерді қабылдайтыны туралы хабарлайды:

**Эпидемиолог-дәрігер**

**Талаптар:**  
- «Денсаулық сақтау» даярлау бағыты бойынша жоғары білім, «Қоғамдық денсаулық сақтау» мамандығы бойынша сертификаттау курсы туралы куәлік немесе жоғары медициналық білім («Қоғамдық денсаулық сақтау», «Медициналық-профилактикалық іс» мамандығы бойынша немесе жоғары медициналық білім («Жалпы медицина» мамандығы бойынша), «Қоғамдық денсаулық сақтау» мамандығы бойынша сертификаттау курсын аяқтағаны туралы куәлік.

**Міндеттері:**  
- 8. **Эпидемиолог-дәрігер:**

1) халық денсаулығының демографиялық көрсеткіштерін есептеуді және бағалауды жүргізеді;

2) халық арасында инфекциялық және инфекциялық емес аурулардың пайда болуы мен таралуының себептері мен қауіп факторларын бағалайды;

3) профилактикалық және эпидемияға қарсы іс-шараларды, сырқаттанушылықтың ағымдағы және ретроспективті эпидемиологиялық талдауын әзірлейді және жүргізеді;

4)халықтың (қоғамның) денсаулығын сақтау және нығайту жөніндегі әлеуметтік-профилактикалық бағытты айқындайды;

5) балалар мен жасөспірімдердің денсаулығы мен дене дамуының жай-күйін бағалайды. Халықтың денсаулық жағдайына әсер ететін негізгі факторларды анықтайды, аурулардың алдын алу бойынша басым бағыттарды айқындайды, халық арасында профилактикалық іс-шаралар өткізуді ұйымдастырады;

6) тіркеулік-есептік медициналық құжаттаманы жүргізеді;

7) медициналық әдепті, ішкі еңбек тәртібінің, өртке қарсы қауіпсіздіктің, еңбек қауіпсіздігі және еңбекті қорғау жөніндегі қағидаларды, санитариялық-эпидемиологиялық режимді сақтайды;

8) бөлімнің жылдық жұмыс жоспарына енгізу үшін іс-шараларды әзірлейді және белгіленген мерзімде бөлім басшысына бекітуге ұсынады. Меңгерушіге жоспарланған іс–шаралардың орындалуы туралы есепті ұсынады - тоқсан сайын;

9) мемлекеттік бағдарламада, ТДМ-де, ҚР ДСМ «ҚДИАҒО» ШЖҚ РМК стратегиялық жоспарында айқындалған мақсаттарға (есепті жылдағы негізгі көрсеткіштерге) қол жеткізу бойынша мониторингті жүзеге асырады;

10) ЖИТС ОҚО қызметін бағалау үшін рейтингтік көрсеткіштерді әзірлейді және тиісті талдау жүргізеді;

11) жүкті әйелдер мен балалар арасында АИТВ-инфекциясы жағдайларын эпидемиологиялық қадағалауды, оның ішінде эпидемиологиялық тергеп-тексерудің сапасын және деректерді электрондық бақылау бағдарламасына енгізуді ұйымдастыруды жүзеге асырады, жетекшілік ететін бөлім бойынша талдаулар дайындауға қатысады;

12) ЭБ базасы бойынша АИТВ-инфекциясы жағдайларын талдау және жасалған балаларға түпкілікті хабарлау негізінде АИТВ-инфекциясын берудің негізгі жолдары мен факторларын, жынысы, әлеуметтік мәртебесі, жас құрамы бойынша анықтай отырып, республикада АИТВ-инфекциясы бойынша жағдайға талдау жүргізеді;

13) ҚР ДСМ «ҚДИАҒО» ШЖҚ РМК сайтында эпидемиологиялық жағдай бойынша ақпаратты жаңартады және АИТВ-ға тестілеу мәселесі бойынша азаматтардың өтініштеріне жауаптар дайындайды;

14) АИТВ-инфекциясының эпидемиологиясы және профилактикасы мәселелері бойынша әдістемелік ұсынымдарды, бұйрықтарды, нұсқаулықтарды әзірлеуге қатысады;

15) ХНТ арасында ТЭБ (ШЭБ) ұйымдастыруға қатысады, МжБ-ның негізгі көрсеткіштеріне мониторинг жүргізеді, талдамалық материал, қорытындылар мен ұсынымдар дайындай отырып, ХНТ популяцияларындағы эпидемиологиялық жағдайды бағалайды;

16) АИТВ-инфекциясы жағдайларының тіркелуіне, негізгі топтарға және олардың АИТВ-ға тексерілуіне мониторингті жүзеге асырады;

17) жетекшілік ететін мәселелер бойынша ЖИТС ОҚО қызметкерлеріне ұйымдастырушылық-әдістемелік және консультациялық көмек көрсетеді;

18) ЖИТС аумақтық орталықтарына әдістемелік және практикалық көмек көрсету бойынша өңірлерге шығуды жүзеге асырады (іссапарлар кестесі бойынша);

19) Үйлестіру кеңесінің, алқалардың, ЖИТС отырыстарына, селекторлық кеңестерге ақпарат пен материалдар дайындауға қатысады;

20) конференциялар, семинарлар, кеңестер жұмысына қатысады;

21) ҚР эпидемиологиялық қадағалау мәселелері бойынша БАҚ және ҚДИАҒО вебсайттары үшін мақалалар, сұхбаттар, пресс-релиздер дайындауды жүзеге асырады.

**Жұмыс шарттары:**

- толық жұмыс күні (кесте сағат 9.00-ден 18.00-ге дейін)

- демалыс 36 күнтізбелік күн

- Мекенжайы: Райымбек, 60 (жұмыс жұмыс берушінің орналасқан жері бойынша)

**Сұрақтар бойынша: +77772759718 Арайлым**

Бос орын бойынша сілтеме:

<https://cvhub.documentolog.com/job/3965>